Source: http://docplayer.fi/7442428-Kunnanhallitus-119-22-04-2013-kunnanhallitus-324-16-12-2013-valtuustoaloite-perhepaivahoitajien-tyoehtojen-parantaminen-127-01-01.html
Timestamp: 2017-12-18 19:08:32+00:00
Document Index: 16021961

Matched Legal Cases: ['kko ', 'kko ', 'kko ', 'kko ', 'kko ', 'kko ']

Kunnanhallitus Kunnanhallitus Valtuustoaloite, Perhepäivähoitajien työehtojen parantaminen 127/ PDF
Kunnanhallitus Kunnanhallitus Valtuustoaloite, Perhepäivähoitajien työehtojen parantaminen 127/01.01.
Download "Kunnanhallitus 119 22.04.2013 Kunnanhallitus 324 16.12.2013. Valtuustoaloite, Perhepäivähoitajien työehtojen parantaminen 127/01.01."
1 Kunnanhallitus Kunnanhallitus Valtuustoaloite, Perhepäivähoitajien työehtojen parantaminen 127/ /2013 Kunnanhallitus Merja Lonka ja Esa Lehtinen esittävät valtuustoaloitteeseen seuraavaa: " Esitämme seuraavaa: 1) Hoitopaikkakohtaisesta palkkahinnoittelusta siirrytään kiinteään kuukausipalkkaan, sopimalla siitä paikallisesti. 2) Perhepäivähoitajalle annetaan oikeus sijoittaa omat lapsensa hoitolapseksi hoitajan omaan ryhmään. 3) Perhepäivähoitajalle annetaan oikeus tilapäiseen palkalliseen hoitovapaaseen lapsen sairastuessa. 4) Kartoitetaan varahoitojärjestelmää, joka mahdollistaisi myös pienten yli 8 h/vrk. hoitoa tarvitsevien lasten hoidon perhepäivähoidossa. Perustelut: Iitin kunnassa on tällä hetkellä 15 perhepäivähoitajaa. Perhepäivähoito on kunnalle kustannustehokas varhaiskasvatuksen hoitomuoto, jonka jatkuvuutta tulisi tukea. Hyvin toimiva ja hoitajia houkutteleva perhepäivähoito pystyisi edullisesti lievittämään paineita päiväkotien kasvavissa lapsiryhmissä ja vähentämään tarvetta rakentaa tai vuokrata uusia tiloja. Paikallinen sopimus turvaisi jo olemassa oleville hoitajille varman ja kiinteän tulonlähteen sekä lisäisi kiinnostusta perhepäivähoitajan työtä kohtaan. Kiinteä kuukausipalkka vaikuttaa työntekijän jaksamiseen ja työmotivaatioon. Kiinteä kuukausipaikka tekee perhepäivähoitajien työn tasaveroiseksi mm. päiväkotityöntekijöiden kanssa. Kustannukset eivät merkittävästi nouse, koska vajaita hoitopaikkoja on vähän. Perhepäivähoito on kodinomaisuutensa vuoksi hyvä hoitomuoto pienelle lapselle. On myös lapsia joiden kehitystä tukee pieni lapsiryhmä. Iitissä perhepäivähoitajalla ei ole nykyisellään oikeutta saada omaa lasta hoitolapseksi hoitajan omaan ryhmään. Käytännössä perhe voisi hakea kunnalta hoitopaikkaa ja kunta sijoittaisi lapsen hoitajan omaan ryhmään. Perhe maksaa paikoista laissa säädetyn päivähoitomaksun. Hoitaja saa korkeampaa palkkaa ja näin ollen myös eläkettä kertyy enemmän. Lisäksi kunta saa verotuloja. Vaikka palkkakustannuksien ja kustannuskorvauksien määrä lisääntyy, myös päivähoitomaksujen määrä lisääntyy.
2 Tällä hetkellä Iitin kunnassa perhepäivähoitaja voi jäädä tilapäiselle palkattomalle hoitovapaalle lapsen sairastuessa. Ehdotamme, että muiden kunnan työntekijöiden tapaan hoitajille myönnetään tilapäinen palkallinen hoitovapaa tasa-arvoisuuden nimissä. Perhepäivähoidon aseman vahvistamisessa ja ammatin arvostuksessa on keskeistä, että perhepäivähoitajan työ takaa turvallisen toimeentulon ja työsuhteen ehdot tukevat siihen hakeutumista. Lapsiryhmän vaihtelevan koon mukaan määräytyvä palkkaus ei ole omiaan lisäämään ammatin kiinnostavuutta." Perhepäivähoitajat siirtyivät työaikalain piiriin Tällöin heidän viikkottain työaika lyheni 40 tuntiin viikossa ( aikaisemmin 43 t 15 min) ja ylityökorvaus muuttui tuntitunnista 35 % prosenttiin. Perhepäivähoitajan kuukausipalkka muodostuu varattujen paikkojen määrän mukaisesti. Kunta varaa päivähoitotarpeen mukaisen määrän paikkoja perhepäivähoitajilta. Toimintakauden 2011/2012 alussa varattiin 10 vakinaiselta perhepäivähoitajalta 34,5 paikkaa ja toimintakauden aikana 4 perhepäivähoitajan paikkavarauksia lisättiin muiden pysyessä ennallaan. Toimintakauden 2012/2013 alussa varattiin 35,5 paikka ja muutoksia on tähän mennessä tehty vain yksi, sekin on lisäys. Lisäksi on 4 määräaikaista perhepäivähoitajaa, joilta on tällä hetkellä varattu 12,5 paikkaa. Perhepäivähoitajien hoitopaikkakohtaisesta palkkahinnoittelusta ei ole mitään syytä luopua. Nykyinen järjestelmä on myös työntekijän näkökulmasta riittävän ennustettava ja vakaa. Aloitteessa tarkoitettu kiinteä kuukausipalkka tarkoittanee, että jokaiselta perhepäivähoitajalta varataan yhteensä 4 paikkaa siitä riippumatta onko päivähoidon tarvetta. Toisen perhepäivähoitajan "ryhmä" on täysi ja toisella on vajaa mutta palkka on ihan sama. Järjestely ei tunnu oikeudenmukaiselta. Jos taas on syntymässä vajaa "ryhmä", niin siirretään ne lapset johonkin toiseen paikkaan ja myös perhepäivähoitaja siirretään mutta minne. Asiaa pitäisi tarkastella myös asiakkaan eli lapsen näkökulmasta. Kunnan velvollisuus on järjestää päivähoitoa sitä tarvitseville. Kunnalla on käytettävissään omana toiminta päiväkotihoitoa, ryhmäperhepäivähoitoa ja perhepäivähoitoa. Lisäksi kunta maksaa yksityistenhoidon tukea. Palvelutarpeen tulee ohjata palvelun järjestämistä ei palvelun tuottamiseen osallistuvan henkilöstön etujen turvaaminen. Perhepäivähoitoa koskevat muutokset; paikkojen varaaminen, työaikalain piiriin tuleminen ovat vaikuttaneet perhepäivähoidon kysyntään. Lisää muutoksia on tulossa mm. maksuissa tuntiperusteinen hinnoittelu muovaa osaltaan koko päivähoidon kysyntää. Lasten vanhemmat pyrkivät minimoidaan päivähoitomaksuja
3 tekemällä omia järjestelyjä. Osahoitoisuus, päivittäin, viikottain tai kuukausittain lisääntyy ja tuo haasteita palvelujen järjestäjille. Työaika lyheni mutta se ei vaikuttanut palkkaa alentavasti. Ylityökorvaus nousi 35 prosenttiin. Maksettujen ylityökorvausten määrä kasvoi toimintakaudella 2011/2012 verrattuna edellisiin toimintakauteen. Kasvu oli 39 tuntia/työtekijä/vuosi. Perhepäivähoitajat tekevät arvokasta työtä. Tätä työtä on pyritty tukemaan suuntaamalla joko järjestelyvaraeristä tai muutoin varoja paikanhintaan. Paikallisesta sopimuksesta on käyty neuvottelu JHL:n kanssa ja se on päättynyt erimielisenä. Paikallisen sopimuksen tekeminen kuuluu kunnanhallituksen toimivaltaan. Aloitteen tarkoittamaa paikallista sopimusta ei ole tarkoituksenmukaista tehdä. Sen sijaan voitaisiin aloittaa ammattijärjestön ja perhepäivähoitajien kanssa neuvottelut, miten voitaisiin parantaa perhepäivähoitajien työtä ja muita palkkauskohtia kuin ns. kiinteään kuukausipalkkaa. Samalla pitäisi varautua myös osahoitoisuuden lisääntymiseen ja päivähoidon tuntiperusteisen hinnoittelun mukaan tuomiin haasteisiin. Lisätietoja: hallinto- ja talousjohtaja Heikki Kantola, puh Ehdotus Kunnanjohtaja Kunnanhallitus päättää, ettei aloitteessa tarkoitettua paikallissopimusta aloiteta valmistella vaan käynnistetään yhteinen valmistelu ammattijärjestön ja perhepäivähoitajien kanssa perhepäivähoito työstä, sen edellytyksistä ja muista palkkausasioista kuin ns. kiinteästä kuukausipalkasta. Aloite on loppuun käsitelty. Päätös Kunnanhallitus: Kesksutelun kuluessa Merja Lonka esitti Riita Alestalon, Leif Drockilan ja Merja Seppälän kannattamana, että aloitteen mukaisesti jatketaan valmistelua, että hoitopaikkakohtaisesta hinnoittelusta siirrytään kiinteään kuukausipalkkaan ja että aloite on edelleen vireillä. Julistettuaan keskustelun päättyneeksi puheenjohtaja määräsi toimitettavaksi äänestyksen ja esitti suoritettavaksi nimenhuutoäänestyksen siten, että kunnanjohtajan ehdotus on JAA ja Merja Lonkan ehdotus on EI. Äänestysmenettely hyväksyttiin yksimielisesti.
4 Suoritetussa äänestyksessä annettiin 1 JAA -ääni (Kahanpää) ja 8 Ei -ääntä (Alestalo, Drockila, Lehtinen S, Lonka, Pitkänen, Seppälä, Tiira ja Salonen) joten Merja Lonkan ehdotus on tullut kunnanhallituksen päätökseksi. Puheenjohtaja totesi kunnanhallituksen päättäneen äänin 8-1, että aloitteen mukaisesti jatketaan valmistelua, että hoitopaikkakohtaisesta hinnoittelusta siirrytään kiinteään kuukausipalkkaan ja että aloite on edelleen vireillä. Kunnanhallitus 324 Hallinto- ja talousjohtaja: Valmistelussa aloitteen tekijöiden kanssa ei ole päästy yksimielisyyteen, miten tai millainen paikallinen sopimus tulisi tehdä. Tälläkin hetkellä perhepäivähoitajat saavat kuukausipalkkaa varattujen hoitopaikkojen mukaisesti kuten työehtosopimus määrää. Marraskuun alussa vakinaisilla perhepäivähoitajilla oli yhtä lukuunottamatta varattu 4 hoitopaikkaa, kuten perhepäivähoitajien kanssa on yhteisesti sovittu. Yhdellä on 3,5 hoitopaikkaa ja yhdellä määräaikaisellä on samoin 3,5 hoitopaikkaa. Hoitopaikat on varattu sen mukaan kuinka paljon on ollut kysyntää perhepäivähoitoon. Kolmella vakinaisella perhepäivähoitajalla on asetuksen mukainen maksimäärä eli 4,5 hoitopaikkaa varattuna ja samoin on yhdellä määräaikaisella. Näissä luvuissa on otettu huomioon hoitajan omat lapset. Kouvolassa ei ole paikallista sopimusta vaan henkilöstölautakunta on ns. takuupalkkavalmistelun yhteydessä päättänyt «Työryhmätyöskentelyn alkuvaiheessa todettiin, että Kouvolan kaupunki haluaa taata perhepäivähoitajalle ns. takuupalkan. Tästä johtuen hoitopaikkojen varaus Kouvolassa on toteutettu alkaen siten, että hoitajalta varataan neljä kokopäiväpaikkaa toistaiseksi. Hoitajan omat alle kouluikäiset lapset, lukuun ottamatta kunnallisessa esiopetuksessa olevaa lasta, vähentää varattavien paikkojen määrää. Samaa hoitopaikkaa voi käyttää useampi lapsi, jos hoitoajat eivät ole päällekkäin. Käytössä oleva toimintamalli noudattaa KVTES:n määräyksiä.» Lisäksi Kouvolassa on päätetty, että tehtävän vaativuustekijöissä otetaan huomioon omien lasten hoitaminen «Oman alle kouluikäisen lapsen huomiointi ryhmän hoitoisuudessa ja työn vaativuudessa on tarkoitus toteuttaa siten, että omasta alle kouluikäisestä lapsesta maksettava korvaus olisi 50 /lapsi. On arvioitu, että ammatillisesti katsottuna perhepäivähoitajan työn vaativuutta lisää oman lapsen ja hoitolasten huomioiminen ammatillisesti.» Myös meillä voidaan tehdä samoin. Varataan toistaiseksi neljä hoitopaikkaa vakinaisilta perhepäivähoitajilta ja täytetään hoitopaikat täysin ryhmin. Jos ryhmä jää vajaaksi, perhepäivähoitaja lomautetaan kunnes ryhmä saadaan
5 täyteen ja hoitolapset sijoitetaan pääsääntöisesti päiväkotiin. Lomautuksen sijasta perhepäivähoitajalle tarjotaan lastenhoitotyötä ryhmäperhepäiväkodissa tai päiväkodissa. Omien lasten hoitamisen vaikutus tehtävän vaativuustekijänä tulee päivähoidon sisäisenä asiana neuvotella erikseen eli työnantajan edustajina sivistystoimenjohtaja ja päivähoidonohjaaja ja työntekijöinä perhepäivähoitajat. Lisätiedot: hallinto- ja talousjohtaja Heikki Kantola, puh Ehdotus Kunnanjohtaja: Kunnanhallitus päättää, ettei paikallista sopimusta ole tarvetta tehdä. Sen sijaan kunnanhallitus päättää, että vakinaisilta perhepäivähoitajilta varataan neljä hoitopaikkaa toistaiseksi (omat lapset luetaan hoitopaikkamäärään). Mikäli varatut paikat jäävät vajaaksi, sijoitetaan lapset pääsääntöisesti päiväkotiin ja perhepäivähoitajalle tarjotaan työtä päiväkodissa tai ryhmäperhepäiväkodissa tai viimekädessä lomautetaan. Päätös Kunnanhallitus: Kunnanhallitus päätti yksimielisesti Jarkko Salosen ehdotukseta, jota Jyrki Pitkänen kannatti jättää asian pöydälle. Merkittiin, että tämän asian käsittelyn jälkeen Jyrki Pitkänen poistui kokouksesta klo 20:26.
Kahanpää Hjalmar Temonen Tuukka kunnanvaltuuston 2. Muut Lehtinen Esa kunnanvaltuuston puheenjohtaja Pasila Olli kunnanvaltuuston 1.
Iitin kunta Pöytäkirja 1/2014 1 Kunnanhallitus 07.01.2014 Aika Maanantai 07.01.2014 klo 17:30-19:23 Paikka Kunnantalo, kunnanhallituksen kokoushuone Saapuvilla Salonen Jarkko Pitkänen Jyrki Drockila Leif
Lehtinen Seppo poissa 82 Lonka Merja Seppälä Merja Tiira Satu. Kahanpää Hjalmar Temonen Tuukka kunnanvaltuuston 2.
Iitin kunta Pöytäkirja 7/2014 187 Kunnanhallitus 17.03.2014 Aika Maanantai 17.03.2014 klo 17:30-19:12 Paikka Saapuvilla Poissa Kunnantalo, kunnanhallituksen kokoushuone Salonen Jarkko puheenjohtaja Pitkänen
Iitin kunta Pöytäkirja 10/2013 208 Kunnanhallitus 22.04.2013 Aika Maanantai 22.04.2013 klo 17:30-19:42 Paikka Kunnantalo, kunnanhallituksen kokoushuone Saapuvilla Salonen Jarkko Pitkänen Jyrki Drockila
Iitin kunta Pöytäkirja 26/2013 687 Kunnanhallitus 16.12.2013 Aika Maanantai 16.12.2013 klo 18:00-20:47 Paikka Kunnantalo, kunnanhallituksen kokoushuone Saapuvilla Salonen Jarkko Pitkänen Jyrki Drockila
Poissa Salonen Jarkko puheenjohtaja. Kahanpää Hjalmar Temonen Tuukka kunnanvaltuuston 2.
Iitin kunta Pöytäkirja 6/2014 120 Kunnanhallitus 03.03.2014 Aika Maanantai 03.03.2014 klo 17:30-20:17 Paikka Saapuvilla Kunnantalo, kunnanhallituksen kokoushuone Drockila Leif 2. varapuheenjohtaja, puheenjohtaja